ועדת הכלכלה, כנסת 24, פרוטוקול מספר 63, 2021-10-18 10:00

מיכאל ביטון: שלום לכולם.

מיכאל ביטון: אנחנו מתחילים פרק י' (תחבורה) מתוך הצעת חוק התכנית הכלכלית (תיקוני חקיקה ליישום המדיניות הכלכלית לשנות התקציב 2021 ו-2022), דיון בסעיף 58, תיקון פקודת הקרקעות.

מיכאל ביטון: הישיבה הזאת תוקדש להסתייגויות ולהצבעות.

מיכאל ביטון: יש הסתייגות אחת של חבר הכנסת סמי אבו שחאדה בשם הרשימה.

מיכאל ביטון: ברוך הבא, סמי.

סמי אבו שחאדה: בוקר טוב.

מיכאל ביטון: אנא הצג את ההסתייגות שלך.

סמי אבו שחאדה: בוקר טוב, אדוני היושב ראש.

סמי אבו שחאדה: כפי שכבר דיברנו בדיון שהיה לפני כן אנחנו רואים בהוספה הזאת של החברות הממשלתיות הנוספות, לתת להם קצת יותר כוח, דבר שיכול לפגוע בזכויות של האנשים להתנגדויות ואני מבקש שהסעיף הזה יבוטל.

סמי אבו שחאדה: ההסתייגות שלי פשוט אומרת שאני מבקש שהסעיף הזה יבוטל, יש להם מספיק כלים לעבוד, הם לא צריכים יותר כלים ואני חושב שזה יעשה אותן יותר דורסניות ואני לא סומך עליהם בעניינים האלה, לכן אני מבקש לא לתת להם יותר סמכויות.

מיכאל ביטון: בסדר.

מיכאל ביטון: אנחנו צריכים להצביע על ההסתייגות הזאת.

מיכאל ביטון: סעיף 1.

מיכאל ביטון: מי בעד?

מיכאל ביטון: מי נגד?

מיכאל ביטון: שלושה.

מיכאל ביטון: מאזן.

מיכאל ביטון: אתה צריך להחליט, אתה פה.

מיכאל ביטון: לא משתתף?

מאזן גנאים: לא, יש לי מה להגיד.

מאזן גנאים: כולנו בעד באמת לסלול כבישים ואפילו שכביש 6 לא פתר את הבעיה, אבל היום כשבאמת רוצים להפקיע אדמה אז לא צריכים לקבל פיצוי כספי, למדינה יש הרבה אדמה לתת במקום.

מאזן גנאים: זה מאוד חשוב.

מאזן גנאים: הרי למדינה יש, היא שולטת על 97%, אז זה שמפקיעים בכביש מסוים, אנחנו בעד סלילת כבישים, אבל במקום לתת פיצוי כספי שייתנו אדמה חלופית.

מיכאל ביטון: הנושא הזה עלה בוועדה על ידי חברים נוספים, אני כן הבטחתי לסמי שיהיה דיון בנושא הזה, מה המצב של ההפקעות, איך זה מתנהל, איך אפשר למתן את זה, איך אפשר להגיע ליותר הסכמות, אבל עכשיו אתה החלטת להשתתף בהצבעה או לא?

מאזן גנאים: אני לא משתתף.

מיכאל ביטון: לא משתתף.

מיכאל ביטון: אז סמי בעד, שלושה חברי כנסת נגד ומאזן לא משתתף בהצבעה.

מיכאל ביטון: בעד – 1 נגד – 3 לא משתתף – 1

מרב תורג'מן: אדוני, חבר הכנסת אבו שחאדה, אתה מבקש שההסתייגות שלך תובא בנוסח שיונח במליאה?

מאזן גנאים: כן.

מיכאל ביטון: אנחנו מביאים את הסעיף הזה להצבעה, נכון?

מרב תורג'מן: כן.

מיכאל ביטון: מי בעד הסעיף?

מיכאל ביטון: בעד שלושה.

מיכאל ביטון: מי נגד?

מיכאל ביטון: סמי.

מיכאל ביטון: אתה?

מאזן גנאים: נמנע.

מיכאל ביטון: מאזן נמנע.

מיכאל ביטון: בעד – 3 נגד – 1 נמנע – 1

מיכאל ביטון: החוק הזה עבר בוועדה, יגיע למליאה.

מיכאל ביטון: מברכים את שרת התחבורה שעוד חוק שלה עובר בוועדה, את הצוות המקצועי באוצר ובתחבורה שעבדו על החוק ואנחנו ממשיכים לחוקים הבאים בחוק ההסדרים.

מיכאל ביטון: תודה רבה לכולם.